Անտոն Փուրցելաձե

Անտոն Փուրցելաձե (, 6 դեկտեմբերի, 1839, գյուղ Մորեթի, Գորիի գավառ — 3 նոյեմբերի, 1913, գյուղ Արբո), վրացի գրող, հրապարակախոս, քննադատ, սոցիոլոգ, պատմաբան, բանաստեղծ, վիպագիր, դրամատուրգ և տնտեսագետ, ով իր հետքն է թողել XIX դարի վրացական գրականության մեջ։

Կենսագրություն 
Անտոն Փուրցելաձեն ծնվել է 1839 թվականին Գորիի գավառի Մորեթի գյուղում, մանր ազնաուրի ընտանիքում։ Սովորել է Օրյոլ քաղաքում, ուր ուղարկվել է 10 տարեկան հասակում։ 1852 թվականին ջարդել է ոտքը, ինչի պատճառով ողջ կյանքում մնացել է կաղ։ Վնասվածքի պատճառով ստիպված է եղել վերադառնալ Վրաստան, որտեղ մի քանի տարի ապրել է գյուղում։ 1858 թվականին Փուրցելաձեն Թբիլիսիում սկսել է աշխատել որպես գրագիր։ երեք տարի անց նա սկսում է դասավանդել գիմնազիայում։ Շուտով Փուրցելաձեն սկսում է աշխատել «Ցիսկարի» ամսագրում, որի ակտիվ աշխատակիցներից է եղել հետագա տասը տարիների ընթացքում։ 1863 թվականին նա գրել է Դանիել Ճոնքաձե «Սուրամի բերդը» ստեղծագործության մասին քննադատական հոդվածը։

Ստեղծագործություն 
Անտոն Փուրցելաձեի ստեղծագործության մեջ նկատելի են Վիսարիոն Բելինսկու ու Նիկոլայ Չեռնիշևսկու սկզբունքները։ Իր արձակ ստեղծագործություններում Փուրցելաձեն անդրադարձել է սոցիալական խնդիրների։ «Մարթա» պատմվածքում և «Մացի Խվատիա» վեպում Փուրցելաձեն պատկերել է գյուղացիների ծանր դրությունը։ «Քիթեսա» պատմվածքում հեղինակը պատմում է աշխատասեր գյուղացի Քիթես Նացարքվերաձեի ու նրա կնոջ՝ Մարիների մասին, ում թալանում են հողատերն ու պետական պաշտոնյաները։

«Երեքի արկածները» վիպակում նկատելի է Չեռնիշևսկու «Ի՞նչ անել» վեպի ազդեցությունը։ Ըստ վրացի գիտնականների՝ Սիմոն Բադլաձեն Չեռնիշևսկու վեպի հերոսների՝ Ռախմետովի ու Կիրսանովի կրկնօրինակն է։

Էկրանավորումներ 
 Մացի Խվատիա

Ծանոթագրություններ 

Վրացի գրողներ
Վրացի դրամատուրգներ
Վրացի արձակագիրներ
Վրացի պատմաբաններ
Վրացի հրապարակախոսներ
Վրացի սոցիոլոգներ
Վրացի քննադատներ
Վրացի տնտեսագետներ
Վրացի բանաստեղծներ
Ռուսական կայսրության քաղաքական գործիչներ